Tá blianta fada imithe tharainn anois ó cuireadh mise ar mo chéad phostú chuig Cathair na Seacht gCnoc, agus is mór an phribhléid dom é ionadaíocht a dhéanamh ar mo thír anois i gcáil an Ambasadóra chun na hIodáile. Tá naisc iomadúla idir an dá thír seo againne le fada an lá. Bhí ról ag an bhfoirgneamh ina bhfuil Ambasáid na hÉireann, an Villa Spada, sna himeachtaí cinniúnacha as ar eascair aontú na hIodáile agus is san eaglais in aice láimhe, San Pietro in Montorio, a cuireadh na ceannairí uaisle Éireannacha a ghlac páirt in Imeacht na nIarlaí sa 17ú haois.